**ΕΝΔΕΙΚΤΙΚΗ ΕΠΙΣΤΟΛΗ ΓΙΑ ΓΟΝΕΙΣ**

**Αγαπητοί γονείς,**

Σας ενημερώνουμε ότι το τμήμα του/της (ονοματεπώνυμο μαθήτριας/τή) θα συμμετέχει στο βιωματικό εργαστήριο ευαισθητοποίησης σε θέματα σεξουαλικής αγωγής με τίτλο «Διαμορφώνοντας υγιείς σχέσεις ανάμεσα στα φύλα». Το εργαστήριο θα υλοποιηθεί στις (ημερομηνία) από τον/την (ονοματεπώνυμο και ιδιότητα του συντονιστή του εργαστηρίου).

Πολλές φορές οι γονείς ανησυχούν όταν τα παιδιά τους καλούνται να συμμετέχουν σε δράσεις της σχολικής κοινότητας σχετικές με ευαίσθητα ζητήματα, όπως είναι το θέμα της σεξουαλικής αγωγής. Για να αισθανθείτε ασφαλείς με το περιεχόμενο του εργαστηρίου ακολουθεί συνοπτική περιγραφή των αρχών του βασισμένη στα σύγχρονα επιστημονικά δεδομένα:

Έρευνες από όλο τον κόσμο δείχνουν ότι η εκπαίδευση στη σεξουαλική αγωγή δεν οδηγεί σε πρώιμη έναρξη της ερωτικής ζωής. Στην πραγματικότητα η έναρξη καθυστερεί και η σεξουαλική συμπεριφορά γίνεται πιο υπεύθυνη. Δεν στερεί τα παιδιά από την αθωότητά τους αλλά η εφαρμογή της ωφελεί με επιστημονικά ακριβείς, μη επικριτικές, κατάλληλες πληροφορίες για την ηλικία και την ανάπτυξή τους. Η παρουσία της ποιοτικής επίσημης σεξουαλικής αγωγής λειτουργεί προστατευτικά σε αντικρουόμενα και πολλές φορές επιβλαβή μηνύματα από συμμαθητές/τριες, μέσα ενημέρωσης ή άλλες πηγές προσφέροντας γνώσεις όχι μόνο για τις ανεπιθύμητες εγκυμοσύνες, τα Σεξουαλικά Μεταδιδόμενα Νοσήματα, και τη HIV λοίμωξη αλλά και για το σώμα, την εφηβεία, τις ασφαλείς σχέσεις όλων των ειδών, τις μορφές οικογένειας, τις δεξιότητες ζωής, κλπ. Είναι προσαρμοσμένη στο τοπικό πολιτισμικό και θρησκευτικό πλαίσιο και σέβεται το σύστημα αξιών των οικογενειών. Παρά το γεγονός ότι οι γονείς και η οικογένεια διαδραματίζουν πρωταρχικό ρόλο στη διαμόρφωση βασικών πτυχών των σεξουαλικών και κοινωνικών σχέσεων των παιδιών τους, αυτοί χρειάζονται και εξωτερική υποστήριξη από φορείς, όπως είναι το σχολείο. Αυτό δεν τους υποκαθιστά αλλά λειτουργεί συμπληρωματικά για να τους βοηθήσει να προσεγγίσουν και να συζητήσουν «άβολα θέματα» με τα παιδιά τους για την πρόληψη και διαχείριση δύσκολων καταστάσεων (π.χ. όταν ένα παιδί ή ένας έφηβος παρακολουθεί πορνό στο Διαδίκτυο ή είναι θύμα εκφοβισμού στα κοινωνικά μέσα) και πώς να έχουν πρόσβαση και παροχή βοήθειας από εξειδικευμένους φορείς. Tο Διαδίκτυο και τα κοινωνικά μέσα ενημέρωσης μπορούν να είναι εξαιρετικοί τρόποι πρόσβασης των νέων σε πληροφορίες και απαντήσεις στα ερωτήματά τους σχετικά με τη σεξουαλικότητα. Υπάρχει όμως δυσκολία διάκρισης μεταξύ ακριβών και ανακριβών πληροφοριών και δεν τους προσφέρεται χώρος να συζητούν, να προβληματιστούν ούτε να αναπτύξουν τις σχετικές δεξιότητες. Η σεξουαλική αγωγή στο σχολείο τους παρέχει την ευκαιρία να μάθουν για τις πτυχές της σεξουαλικότητας που απουσιάζουν από την πορνογραφία που κυριαρχεί στο διαδίκτυο και τα μέσα κοινωνικής δικτύωσης και ενημέρωσης, όπως είναι η συναισθηματική οικειότητα, η διαπραγμάτευση ή η συναίνεση και να τους υποστηρίξει για ασφαλή πλοήγηση στο Διαδίκτυο και τα κοινωνικά μέσα ενημέρωσης. Επίσης μπορεί να τους βοηθήσει να εντοπίσουν τις σωστές και βασισμένες σε γεγονότα πληροφορίες. Ο καθένας έχει το δικαίωμα πρόσβασης σε υπηρεσίες υγείας και ευεξίας χωρίς να κρίνει τη σεξουαλική συμπεριφορά, τον σεξουαλικό προσανατολισμό, την ταυτότητα φύλου ή την κατάσταση υγείας άλλων ατόμων. Η σεξουαλική αγωγή υιοθετεί μια προσέγγιση βασισμένη στα δικαιώματα και τη συμπερίληψη. Δεν υποστηρίζει οποιονδήποτε ιδιαίτερο τρόπο ζωής εκτός από την προώθηση της υγείας και της ευημερίας για όλους και όλες.

Για οποιαδήποτε διευκρίνιση είμαστε στη διάθεσή σας.